OpenLLM-France/wikimedia huggingface dataset:
# Odieta

Odieta és un municipi de Navarra, a la comarca d'Ultzamaldea, dins la merindad de Pamplona. Està format per les entitats de:
| Entitat de Població | Pob. (2006) |
| Anotzibar | 29 |
| Ziaurritz | 59 |
| Gaskue | 33 |
| Gelbentzu | 25 |
| Gendulain | 19 |
| Latasa | 30 |
| Ostitz | 108 |
| Erripa | 38 |

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 329 | 334 | 327 | 318 | 318 | 317 | 333 | 333 | 336 | 341 | 339 |
| Fonts: Odieta i Institut d'Estadística de Navarra |||||||||||

## Personatges il·lustres

* Jerónimo de Ayanz y Beaumont
# Odiel Van Den Meersschaut

Odiel Van Den Meersschaut (Melsen, Merelbeke, 25 de desembre de 1919 - Gant, 16 de març de 1993) va ser un ciclista belga que va competir entre 1938 i 1952.
Va combinar el ciclisme en carretera amb la pista i el ciclocross. El 1940 es proclamà Campió de Bèlgica en ruta.

## Palmarès principal en ruta

* 1938
** Vencedor d'una etapa a la Volta a Bèlgica amateur
** 2n al Campionat de Flandes
* 1940
** Campió de Bèlgica en ruta
* 1941
** 1r al Gran Premi del 1r de maig - Premi d'honor Vic de Bruyne
** 3r al Tour de Flandes
** 2n a la Grote Scheldeprijs
* 1942
** 1r a De Drie Zustersteden
* 1944
** 1r a De Drie Zustersteden
* 1947
** 3r al Nokere Koerse
* 1949
** 3r al Gran Premi de la vila de Zottegem

## Palmarès en pista

* 1950
** 1r als Sis dies de Múnic (amb Camile Dekuysscher)

## Enllaços externs

* Palmarès complet a memoire-du-cyclisme.eu
* Palmarès a cyclebase.nl
* Palmarès a sitiodeciclismo.net
* Palmarès a museociclismo.it
# Lophuromys ansorgei

Lophuromys ansorgei és un rosegador del gènere Lophuromys que viu des d'Uganda fins a l'oest de Kenya, el nord de Tanzània, la part baixa del riu Congo a l'oest de la República Democràtica del Congo i, possiblement, el sud del Camerun. És possible que aquesta població sigui relicte d'una distribució molt més àmplia. Aquesta espècie pertany al subgènere Lophuromys i el seu parent més proper és L. sikapusi. Fins a l'any 1997, la població de L. ansorgei fou comptada com a L. sikapusi.
La llargada del crani és d'entre 30,5 i 34,4 mm, la llargada corporal d'entre 100 i 159 mm, la llargada de la cua d'entre 49 i 91 mm, la llargada de les potes posteriors d'entre 20 i 26 mm i el pes d'entre 43 i 104 grams.

## Bibliografia

* Dieterlen, F. 1976. «Die afrikanische Muridengattung Lophuromys Peters, 1874: Vergleiche an Hand neuer Daten zur Morphologie, Ökologie und Biologie». Stuttgarter Beiträge zur Naturkunde (A), 285:1-96.
* Verheyen, W., Dierckx, T. & Hulselmans, J. 2000. The brush-furred rats of Angola and southern Congo: description of a new taxon of the Lophuromys sikapusi species complex. Bulletin van het Koninklijk Belgisch Instituut voor Natuurwetenschappen, Biologie 70:253-267.
* Verheyen, W.N., Hulselmans, J., Colyn, M. & Hutterer, R. 1997. Systematics and zoogeography of the small mammal fauna of Cameroun: Description of two new Lophuromys (Rodentia: Muridae) endemic to Mount Cameroun and Mount Oku. Bulletin van het Koninklijk Belgisch Instituut voor Natuurwetenschappen, Biologie 67:163-186.
# Lophuromys angolensis

Lophuromys angolensis és un rosegador del gènere Lophuromys que viu a una altitud de 1.000-2.600 msnm als altiplans de l'oest d'Angola i a 500 msnm a les terres baixes i selves de muntanya del sud-oest de la República Democràtica del Congo (RDC). Tot i que el nom específic angolensis fa referència a Angola, la localitat tipus de L. angolensis es troba a la RDC.
Aquesta espècie pertany al subgènere Lophuromys i està relacionada amb L. sikapusi. Abans de l'any 2000, les poblacions de L. angolensis es consideraven part de L. sikapusi.

## Bibliografia

* Verheyen, W.; Dierckx, T.; Hulselmans, J. 2000. «The brush-furred rats of Angola and southern Congo: description of a new taxon of the Lophuromys sikapusi species complex». Bulletin van het Koninklijk Belgisch Instituut voor Natuurwetenschappen, Biologie¡¡ 70: 253-267.
# Lophuromys brevicaudus

Lophuromys brevicaudus és un rosegador del gènere Lophuromys que viu a un altitud d'entre 2.400 i 3.750 metres a les muntanyes d'Etiòpia a l'est de la Gran Vall del Rift. Aquesta espècie pertany al subgènere Lophuromys i està relacionat amb L. flavopunctatus i L. melanonyx. Fins a l'any 1998, L. brevicaudus fou classificat com a part de L. flavopunctatus.
L. brevicaudus és un Lophuromys clapat de mida mitjana amb la cua curta i el pelatge suau, curt i gris. La part superior de la cua és negra i la part inferior és blanca. La llargada corporal és d'entre 96 i 134 mm, la llargada de la cua d'entre 44 i 68 mm, la llargada de les potes posteriors d'entre 21,3 i 25 mm, la llargada de les orelles d'entre 15 i 19 mm i el pes d'entre 26 i 60 grams.

## Bibliografia

* Lavréntxenko, L. A.; Verheyen, W. N.; Hulselmans, J. 1998. «Systematic and distributional notes on the Lophuromys flavopunctatus Thomas, 1888 species-complex in Ethiopia (Muridae - Rodentia)». Bulletin van het Koninklijk Belgisch Instituut voor Natuurwetenschappen, Biologie, 68: 199-214.
* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
# Oreolalax chuanbeiensis

Oreolalax chuanbeiensis és una espècie d'amfibi que viu a la Xina.
Està amenaçada d'extinció per la pèrdua del seu hàbitat natural.

## Referències

* Liang, F. & Guanfu, W. 2004. Oreolalax chuanbeiensis. Llista Vermella d'Espècies Amenaçades de la UICN 2006. Consulta: 13 de gener de 2008.
# Coldfoot

Coldfoot és una concentració de població designada pel cens dels Estats Units a l'estat d'Alaska. Segons el cens del 2000 tenia 13 habitants.

## Demografia

Segons el cens del 2000, Coldfoot tenia 13 habitants. La densitat de població era de 0,1 habitants/km².
Dels 6 habitatges en un 33,3% hi vivien nens de menys de 18 anys, en un 33,3% hi vivien parelles casades, en un 0% dones solteres, i en un 66,7% no eren unitats familiars. En el 50% dels habitatges hi vivien persones soles el 0% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 4.
Per edats la població es repartia de la següent manera: un 23,1% tenia menys de 18 anys, un 7,7% entre 18 i 24, un 38,5% entre 25 i 44, un 30,8% de 45 a 60 i un 0% 65 anys o més.
L'edat mediana era de 40 anys. Per cada 100 dones hi havia 225 homes. Per cada 100 dones de 18 o més anys hi havia 233,3 homes.
La renda mediana per habitatge era de 61.250 $ i la renda mediana per família de 0 $. Els homes tenien una renda mediana de 0 $ mentre que les dones 0 $. La renda per capita de la població era de 42.620 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* ↑ «Geographic Comparison Table- Coldfoot». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 15 juliol 2010].
* 1 2 «Fact Sheet- Coldfoot». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 15 juliol 2010].
# Mauro Finetto

Mauro Finetto (Tregnago, 10 de maig de 1985 fou un ciclista italià, professional des del 2008 i fins al 2022.
El 2003 va participar en el campionat d'Itàlia en ruta pels júniors, on va acabar segon tant a la cursa en ruta com a la contrarellotge individual.
El 2007 va acabar tercer al campionat d'Itàlia sub-23 i també al Giro de la Vall d'Aosta. Això li va servir per aconseguir el seu primer contracte professional a l'equip irlandès CSF Group-Navigare.

## Palmarès

* 2009
** 1r a la Hel van het Mergelland
** Vencedor de 2 etapes a la Volta a Turquia
* 2014
** 1r al Gran Premi de Lugano
** 1r al Tour del Llemosí i vencedor d'una etapa
* 2015
** 1r al Sibiu Cycling Tour i vencedor d'una etapa
* 2016
** 1r a la Volta a Eslovàquia i vencedor d'una etapa
* 2017
** 1r al Classic Sud Ardèche
* 2019
** Vencedor d'una etapa a la Setmana Internacional de Coppi i Bartali

### Resultats al Giro d'Itàlia

* 2014. Abandona (16a etapa)
* 2015. 57è de la classificació general

### Resultats a la Volta a Espanya

* 2010. 79è de la classificació general

## Referències

* ↑ «ITALIAN PUNCHEUR MAURO FINETTO ANNOUNCES RETIREMENT FROM CYCLING» (en anglès). cyclinguptodate, 01-12-2022. [Consulta: 11 desembre 2022].
* ↑ «Ciclobreves internacionales noviembre 2022» (en castellà). ciclo21, 30-11-2022. [Consulta: 11 desembre 2022].

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Trinity (Alabama)

Trinity, Alabama és una població dels Estats Units a l'estat d'Alabama. Segons el cens del 2000 tenia 1.841 habitants.

## Demografia

Segons el cens del 2000, Trinity tenia 1.841 habitants, 691 habitatges, i 563 famílies La densitat de població era de 196,4 habitants/km².
Dels 691 habitatges en un 38,4% hi vivien nens de menys de 18 anys, en un 69,9% hi vivien parelles casades, en un 8,5% dones solteres, i en un 18,4% no eren unitats familiars. En el 16,2% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 2,96.
Per edats la població es repartia de la següent manera: un 25,7% tenia menys de 18 anys, un 6,1% entre 18 i 24, un 31,2% entre 25 i 44, un 26,1% de 45 a 60 i un 10,8% 65 anys o més.
L'edat mediana era de 38 anys. Per cada 100 dones hi havia 94,6 homes. Per cada 100 dones de 18 o més anys hi havia 91,1 homes.
La renda mediana per habitatge era de 54.271 $ i la renda mediana per família de 60.139 $. Els homes tenien una renda mediana de 43.393 $ mentre que les dones 27.552 $. La renda per capita de la població era de 21.467 $. Aproximadament el 4,6% de les famílies i el 6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Trinity». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 juliol 2010].
* ↑ «Geographic Comparison Table- Trinity». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Elvis Onyema

Elvis Onyema Ogude (Abeokuta, Nigèria, 21 de setembre de 1986) conegut futbolísticament com a Elvis és un futbolista que fins a final de la temporada 2009-2010 jugà al FC Barcelona B. La temporada 2010-2011 anar al Recreativo de Huelva
# Acadèmia de Medicina

«Acadèmia de Medicina» té aquests significats:
* Reial Acadèmia de Medicina de Catalunya, acadèmia de medicina de Catalunya
* Acadèmia de Ciències Mèdiques de Catalunya i Balears, acadèmia de medicina de Barcelona
# Sarangarh (ciutat)

Sarangarhés una ciutat i nagar panchayat al districte de Raigarh a Chhattisgarh. Està situada a 21° 36′ N, 83° 05′ E﻿ / ﻿21.6°N,83.08°E﻿ / 21.6; 83.08 i consta al cens del 2001 amb una població de 14.458 habitants. El 1881 tenia 4.220 habitants i el 1901 de 5.227 habitants. Dins la ciutat el temple de Somleswari Devi, construït vers 1745.
Fou capital del principat de Sarangarh.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Voyage botanique dans le midi de l'Espagne

Voyage botanique dans le midi de l'Espagne, (abreujat Voy. Bot. Espagne), és un llibre amb la descripció de plantes d'Espanya que va ser escrit pel botànic suís Pierre Edmond Boissier i editat a París en dos volums amb 22 fascicles el 1839-1845.

## Referències

* ↑ a Tropicos
* ↑ Voyage Botanique dans le Midi de l'Espagne. Gide, 1845.

## Enllaços externs

* Descripció del contingut del llibre Arxivat 2014-09-03 a Wayback Machine.
# Voyage en Barbarie

Voyage en Barbàrie, (abreujat Voy Barbarie), és un llibre amb il·lustracions i descripcions botàniques que va ser escrit pel religiós, naturalista, botànic i explorador francès, Jean Louis Marie Poiret i publicat en 2 volums l'any 1789 amb el nom de Voyage à Barbarie, ou Lettres écrites de l'ancienne Numidie …, pendant les annes 1785 et 1786 sur la Religion, les Coutumes & les moeurs des Maures & des Arabes Bédouins, avec un Essai sur l'histoire naturelle de ce Pays. Ed. J.B.F. Née de la Rochelle, Paris, 2 vols : XXIV + 364 pàg. 1789 en línia.

## Referències

* ↑ a Tropicos

## Enllaços externs

* a IPNI
# Sant Miquel de la Miana

Sant Miquel de la Miana és una església del poble de la Miana, al municipi de Sant Ferriol (Garrotxa) inclosa en l'Inventari del Patrimoni Arquitectònic de Catalunya.

## Descripció

Església romànica en estat ruïnós que, a partir del segle xv, va esdevenir parròquia del poble de Miana. És d'una sola nau, amb afegitons laterals destinats a capelles. La porta d'entrada romànica, cega, és al costat del mur i al cos de l'edifici també annexionat en el qual hi havia l'escala interior que feia possible l'accés al cor de l'església. La porta actual és a ponent i està formada per arcs en gradació. Al seu damunt, un ull de bou bastit damunt d'una finestra romànica.
Hi ha una finestra al centre de l'absis, orientat a sol ixent. És ornada amb unes estretes columnes en relleu, estriades i acabades amb petits capitells en els quals hi ha representats, respectivament, una testa humana amb una creu encerclada damunt i uns elements florals. Hi ha també una arquivolta estriada i la decoració de la finestra es completa amb uns dibuixos geomètrics i vegetals que s'estenen per tot l'espai existent entre les esmentades columnes i arquivolta i l'exterior del mur.
El campanar és una torre de planta rectangular i unida als murs de l'església pel costat de tramuntana. Aquest tipus de cloquer és poc freqüent en aquestes contrades. Els baixos tenen porta d'accés des de l'exterior, realitzada amb carreus ben tallats i allindanada, amb la data 1683 gravada. El primer pis presenta obertures petites que en el segon estan cegades. El tercer pis presenta grans obertures de punt rodó. La coberta és de teula a quatre vessants.

## Història

Sant Miquel de la Miana és una església d'origen romànic, malgrat les nombroses remodelacions que va sofrir en el decurs del segle xiii i XVIII. Actualment el seu estat és ruïnós i no té culte. Als documents apareix de les següents dues maneres: " Sancti Michaelis de Miniana" (1362) i "Sancti Michaelis de la Minyana" (1691). A partir del segle xv esdevingué parròquia del poble de la Miana, nucli de població situat als vessants orientals de la serra de Sant Julià del Mont.

## Referències

* 1 2 3 4 «Sant Miquel de la Miana». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 20 setembre 2013].
# Walter Planckaert

Walter Planckaert (Nevele, Flandes Oriental, 8 d'abril de 1948) és un ciclista belga, ja retirat, que fou professional entre 1969 i 1985. En el seu palmarès destaquen una setantena de victòries, entre les quals destaquen l'Amstel Gold Race de 1972, el Tour de Flandes de 1976 i una etapa al Tour de França de 1978.
Una vegada retirat passà a exercir de director esportiu en diferents equips, com ara el Panasonic (1986-1992), Novemail-Histor-Laser Computer (1993-1994), Palmans (1997-2000) i Lotto-Adecco (2001-2002), Chocolade Jacques (2004), Chocolade Jacques-T-Interim (2005) i Topsport Vlaanderen (a partir del 2006). El 2014 i 2015 va ser escollit director esportiu de l'any.
És germà dels també ciclistes Willy i Eddy Planckaert.

## Palmarès

* 1971
** 1r al Circuit del País de Waes
* 1972
** 1r a l'Amstel Gold Race
* 1973
** 1r a la Kuurne-Brussel·les-Kuurne
** Vencedor d'una etapa de la Volta a Bèlgica
* 1974
** Vencedor d'una etapa de la Tirrena-Adriàtica
* 1975
** Vencedor d'una etapa de la Tirrena-Adriàtica
* 1976
** 1r al Tour de Flandes
** 1r a l'E3 Prijs Vlaanderen
** 1r al Gran Premi de Denain
** Vencedor de 2 etapes de la Volta a Bèlgica
** Vencedor de 2 etapes de la Dauphiné Libéré
* 1977
** 1r a la Volta a Bèlgica i vencedor de 3 etapes
** 1r a l'A través de Bèlgica
** 1r al Gran Premi de Valònia
** 1r a la Brussel·les-Ingooigem
** 1r al Gran Premi Jef Scherens
** Vencedor d'una etapa dels Quatre dies de Dunkerque
** Vencedor d'una etapa de la Volta als Països Baixos
* 1978
** Vencedor d'una etapa del Tour de França
* 1979
** 1r a la Kuurne-Brussel·les-Kuurne
** Vencedor d'una etapa de la Volta a Bèlgica
** Vencedor d'una etapa dels Tres Dies de La Panne
* 1980
** 1r al Circuit de Houtland
** Vencedor d'una etapa del Tour del Mediterrani
* 1981
** 1r a l'Omloop Mandel-Leie-Schelde
* 1984
** 1r a l'A través de Bèlgica
** Vencedor d'una etapa del Tour del Mediterrani
** Vencedor d'una etapa dels Quatre dies de Dunkerque
** Vencedor d'una etapa de la Volta als Països Baixos
* 1985
** Vencedor d'una etapa de la París-Niça

### Resultats al Tour de França

* 1972. Abandona (7a etapa)
* 1973. Abandona (8a etapa)
* 1978. Abandona (11a etapa). Vencedor d'una etapa
* 1981. Abandona (15a etapa)
* 1982. Abandona (12a etapa)

### Resultats a la Volta a Espanya

* 1972. Abandona
* 1982. 52è de la classificació general

## Referències

* 1 2 «PLANCKAERT Walter». [Consulta: 2 febrer 2024].
* ↑ ONLUS®, Museo del Ciclismo Associazione Culturale. «Museo del Ciclismo - Walter PLANCKAERT» (en italià). [Consulta: 2 febrer 2024].
* ↑ «Le « Vélo de Cristal » pour Van Avermaet», 19-11-2014. [Consulta: 20 novembre 2014].
* ↑ Ll.S. «Nissagues amb rodes - 23 juliol 2009», 02-02-2024. [Consulta: 2 febrer 2024].

## Enllaços externs

* Fitxa de Walter Planckaert a sitiodeciclismo.net
# Segle XXX aC

El segle XXX aC és un període de l'edat antiga marcat pel desenvolupament cultural de les illes gregues i l'auge dels intercanvis comercials i guerrers entre els diferents pobles. Inclou els esdeveniments transcorreguts entre els anys 3000 aC i 2901 aC.

## Política

La divisió regional va provocar noves aliances i guerres, especialment a Mesopotàmia, on es construeixen les muralles d'Uruk, i el Llevant. A Memfis, regna la dinastia I d'Egipte. Es dona l'inici suposat de l'emigració de la cultura dels kurgans des de l'actual sud de Rússia i Ucraïna fins a la mar Egea i als Balcans. Mauritània i Nigèria presenten civilitzacions de l'edat del bronze. Canaan esdevé una regió densament poblada per pobles semites que emigraran i es barrejaran amb altres ètnies de la regió. A Europa, comencen a sorgir pobles sedentaris a la zona escandinava.

## Economia i societat

La població global va assolir els 14 milions de persones, concentrades en poques zones habitades amb grans extensions de natura verge i inexplorada entre si.
Es va incrementar el comerç de jade de la cultura Liangzhu, a la Xina. La civilització ciclàdica usa sobretot el marbre per a les seves figuretes votives. Si, fins ara, els intercanvis es feien amb altres productes, els pobles de la Mesopotàmia comencen a introduir la moneda: el sicle.
Es van introduir noves normes de protocol i títols afegits als noms dels governants per mostrar la seva diferència respecte al poble ras. Aquests títols feien referència a suposats atributs divins o a les seves conquestes i èxits militars.

## Invencions i descobriments

Els antics egipcis uneixen canyes i troncs d'arbre per construir bucs de barca amb vela.

## Art, cultura i pensament

Es construeix la mítica ciutat de Troia (data discutida), matèria de l'èpica clàssica posterior. Contemporanis serien els petroglifs més antics de les Filipines. Els mites sobre els tres augustos i cinc emperadors xinesos, els situen en aquesta època

## Referències

* ↑ Colin McEvedy und Richard Jones, Atlas of world population history. Penguin, 1978
* ↑ Lamb, H. H.. Climatic history and the future (en anglès). Taylor & Francis, 1977, p.73. ISBN 0691023875.
# Vicky Jenson

Victoria "Vicky" Jenson (Los Ángeles, 4 de març de 1960) és una directora de cinema estatunidenca. Ha treballat tant en pel·lícules d'animació com d'imatge real i ha dirigit algunes produccions per a DreamWorks Animation, com ara, Shrek, l'any 2000, pel·lícula que va guanyar un Oscar a la millor pel·lícula d'animació.
Jenson va debutar als estudis de Hanna-Barbera com a dibuixant de fons i també va realitzar guions il·lustrats per a la Disney TV i la Warner Bros. El 1992 assumeix la direcció artística de FernGully: The Last Rainforest. Després de treballar amb artistes com Ralph Bakshi o John Kricfalusi en el desenvolupament estilístic de la sèrie de televisió Mighty Mouse (1987) i Ren & Stimpy (1991), va col·laborar amb DreamWorks en La ruta cap a El Dorado (2000) —pel·lícula doblada al català. En 2001 amb Andrew Adamson realitza Shrek, el seu primer llargmetratge d'animació, amb el que obté un Oscar a la millor direcció en la categoria de pel·lícula d'animació. El 2004 dirigeix Shark Tale. Parlant d'aquesta pel·lícula Jenson va dir: «Shark Tale aconsegueix fer-nos riure i alhora parlar-li a nostre cor. Vaig pensar que seria divertit parodiar el gènere de gàngsters, ambientant la història en el fons de la mar».

## Referències

* ↑ «Vicky Jenson - Biografía de Vicky Jenson». [Consulta: 13 abril 2021].
* ↑ Desk, BWW News. «Vicky Jenson to Direct TIME STANDS STILL at Secret Rose Theatre» (en anglès). [Consulta: 13 abril 2021].
* 1 2 3 4 Lucci, Gabriele. Animación. Madrid: Electa, 2005. ISBN 84-8156-393-5.
* ↑ «ésAdir > Filmoteca: pel·lícules > La ruta cap a El Dorado». [Consulta: 13 abril 2021].
# Selecció d'hoquei sobre patins femenina de França

La selecció d'hoquei sobre patins femenina de França representa la Federació Francesa de Patinatge (FFRS) en competicions internacionals d'hoquei sobre patins. La Federació Francesa es va fundar l'any 1910. Ha guanyat una vegada el Campionat d'Europa.

## Palmarès

* 1 Campionat d'Europa : 2005.

## Equip actual

Selecció a la Blanes Golden Cup 2010
| Flora Michoud-Godard (p) Camille Beney Emilie Couderc Vanessa Daribo Frédérique Denest | Sandra Drouhet Julie Lafourcade Adeline Leborgne Solène Voltzenlugel Agnes Ferret(p) |
* Seleccionador: Stéphane Herin

## Referències

* ↑ «Selecció francesa a la Blanes Golden Cup 2010». Federació Francesa de Patinatge. Arxivat de l'original el 2010-06-28. [Consulta: 15 juliol 2010].

## Enllaços externs

* Fédération Française de Roller Hockey Arxivat 2011-02-24 a Wayback Machine. (francès)
# Selecció d'hoquei sobre patins femenina de Sud-àfrica

La selecció d'hoquei sobre patins femenina de Sud-àfrica representa la Federació Sud-africana d'Hoquei patins en competicions internacionals d'hoquei sobre patins. La Federació sud-africana es va fundar a principis dels anys 1970.

## Equip actual

Selecció a la Copa Amèrica 2010
| Priscila Aguiar (p) Jacqueline Jardim Diounilda Aires Raquel Nobre Natalie teVaarkwerk | Jessica Dos Santos Alexia de Sa Monique Jardim Andreia de Oliveira Zani Fourie |
* Seleccionador: Joaquim Moreira

## Referències

* ↑ «Selecció sud-africana a la Copa Amèrica 2010». Federació Catalana de Patinatge.

## Enllaços externs

* Southafrican Roller Hockey Federation Arxivat 2010-07-27 a Wayback Machine. (anglès)